Бжьыпэр яубыд
Республикэм и Сабий эколого-биологие центрым щызэхэтащ дыкъэзыухъуреихь дунейр хъумэным дихьэх ныбжьыщIэхэм я зэхьэзэхуэ.
Урысейпсо щIэныгъэ олимпиадэм щыщ мы зэпеуэм кърихьэлIат зэрыра-гъаджэ школ программэхэм я лейуэ дерсхэр щат IуэхущIапIэхэм зи къэухьым зыщезыгъэужь цIыкIухэр.
Зэхьэзэхуэм бжьыпэр щызыубыдахэм ящыщщ Шэджэм куейм и Натуралист ныбжьыщIэхэм я станцым и гъэсэнхэу Табаксоевэ Алимэрэ КIэдыкIуей Аидэрэ. Абыхэм утыку кърахьащ «КъБР-м и бгылъэ щIыпIэхэм помидор гъэкIыныр щезыгъэфIакIуэ биологие Iэмалхэр», «Ди гъунэгъу цIыкIухэр» зыфIаща проектхэр. КъэпщытакIуэ гупым хэтхэм зэдэарэзыуэ япэ увыпIэр Табаксоевэм, етIуанэр — КIэдыкIуейм хуагъэфэщащ, щытхъу тхылъхэри иратащ.
Жанхъуэт Зузэ.
